கேள்வி: ஆசிஃப் யாகூப் - தொழில் வாழ்க்கை பற்றி விளக்கவும்.
பதில்: யாகூப் 2003 ஆம் ஆண்டில் தனது நடுவர் வாழ்க்கையைத் தொடங்கினார். இவர் தனது முதல் பன்னாட்டு இருபது20 போட்டியில், பாக்கித்தான் துடுப்பாட்ட அணி ஆத்திரேலியத் துடுப்பாட்ட அணி இடையில், 26 அக்டோபர் 2018 அன்று கடமையாற்றினார். இவர் தனது முதல் ஒருநாள் பன்னாட்டுத் துடுப்பாட்டம் போட்டியில், பாக்கித்தானிற்கும் ஆத்திரேலியாவிற்குமிடையில், 27 மார்ச் 2019 அன்று நடைபெற்ற போட்டியில் கடமையாற்றினார். தென்னாபிரிக்காவில் 2020இல் நடைபெற்ற 19 வயதுக்குட்பட்டோர் துடுப்பாட்ட உலகக் கோப்பை போட்டிக்கான பதினாறு நடுவர்களில் ஒருவராக இருந்தார். 2020 டிசம்பரில், 2020 பாகிஸ்தான் துடுப்பாட்ட வாரிய விருதுகளில் ஆண்டின் சிறந்த நடுவர் விருதுக்கான பட்டியலில் இவர் இடம்பெற்றார். ஜனவரி 6, 2022 அன்று, பாக்கித்தான் துடுப்பாட்ட வாரியம் யாகூப்பிற்கு 2021 ஆம் ஆண்டின் சிறந்த நடுவர் விருது வழங்கியது. சனவரி 2022 இல், மேற்கிந்தியத் தீவுகளில் 2022 ஐசிசி 19 வயதுக்குட்பட்ட கிரிக்கெட் உலகக் கோப்பைக்கான கள நடுவர்களில் ஒருவராக இவர் பெயரிடப்பட்டார். இவர் பாக்கித்தான் சூப்பர் லீக்கில் பணியாற்றியுள்ளார். 2024-25 பருவத்திற்கான ஐசிசி பன்னாட்டு நடுவர்களின் குழுவில் அவர் சேர்க்கப்பட்டார். International Cricket Council|last=icc|website=icc|language=en|access-date=2024-12-09|archive-date=2019-05-04|archive-url=https://web.archive.org/web/20190504173736/https://www.icc-cricket.com/about/cricket/match-officials/umpire-panels|url-status=dead}} மே 2024 இல், 2024 ஐசிசி ஆண்கள் இருபது20 உலகக் கோப்பைக்கான 23 போட்டி அதிகாரிகளில் ஒருவராக இவர் பெயரிடப்பட்டார். தனது முதல் தேர்வுப்போட்டியாக டிசம்பர் 2024 இல், வங்காளதேசத்திற்கும் மேற்கிந்தியத் தீவுகளுக்கும் இடையிலான 2 வது தேர்வுப்போட்டியில் கடமையாற்றினார்.